Келажагимиз эгаларига ғамхўрликнинг амалдаги ифодаси / ADOLAT ижтимоий-сиесий газетаси\nКелажагимиз эгаларига ғамхўрликнинг амалдаги ифодаси\nМамлакатимиз банк-молия муассасалари томонидан ёшларни тадбиркорликка жалб қилиш ва шу орқали уларнинг истиқболли бизнес лойиҳаларини ҳаётга татбиқ этиш ҳамда молиялаштириш, ёш оилаларнинг ижтимоий-маиший шароитларини яхшилаш, олий ўқув юртларида таълим олаётган ўғил-қизларимизга яқиндан кўмак бериш ва шу мақсадда ипотека, истеъмол ва таълим кредитларининг ажратилаётгани келажагимиз эгаларига кўрсатилаётган ғамхўрликнинг амалдаги ифодасидир.\nДарҳақиқат, жонажон Ўзбекистонимизнинг ёруғ истиқболини толеи нурли фарзандларимиз тимсолида кўрамиз. Шу сабабли ҳам мамлакатимизда ёш авлоднинг ҳеч кимдан кам бўлмай, ҳар томонлама баркамол инсонлар бўлиб улғайиши учун барча зарур шарт-шароит яратилган ва албатта, ўғил-қизларимизнинг ўз истеъдод ва қобилиятларини амалда намоён этишларига кенг имконият, имтиёзлар яратиб берилаётир. Буни теран англаган ёшларимиз ҳар соҳада фаол ва ташаббус кўрсатаётганлиги барчамизга мамнунлик бағишлайди.\nМаълумки, энг самарали сармоя бу ёшларнинг таълим олишига сарфланган сармоядир. Бунинг натижаси тезда кўзга ташланмаса-да, келажакда берадиган самарасини ҳеч нарса билан ўлчаб бўлмайди.\n«Агробанк» акциядорлик-тижорат банки ҳам ёшларнинг замонавий таълим олишига яқиндан кўмак бериб келмоқда. Жорий йилнинг 1 октябрига қадар 34,2 миллиард сўм таълим кредити учун йўналтирилгани фикримизнинг далилидир. Бунинг натижасида ушбу имтиёздан 7 минг 290 нафар йигит-қиз фойдаланиб, талабалик гаштини суришга муваффақ бўлди.\nХусусан, “Агробанк” АТБнинг Сирдарё вилояти бошқармаси томонидан олий таълим муассасасида таҳсил олаётган 207 нафар талабага жорий йилнинг 1 октябрь ҳолатига кўра, 1 миллиард сўмга яқин таълим кредитлари ажратилди. Бу эса ёшларимизнинг олий ўқув юртларида ўзи танлаган мутахассисликлар бўйича замонавий ва сифатли таълим олишига кенг имконият яратмоқда.\n— Инсон ҳаётда тўкис ва фаровон яшашни орзу қилади. Бу, албатта, ўз ўзидан бўлмайди. Тинимсиз меҳнат ва изланишни талаб этади, — дейди Гулистон давлат университети талабаси Муҳаррам Рўзиметова. — Мен ҳам шу қоидага амал қилган ҳолда устозларимдан билим ва кўникмаларни мукаммал ўзлаштиришга интилдим. Ўз устимда ишладим. Олий ўқув юртига кириш учун фанлардан пухта тайёргарлик кўрдим. Интилишларим ўз самарасини бериб, Гулистон давлат университетига тўлов-контракт асосида ўқишга қабул қилиндим. Давлатимиз томонидан биз, ёшлар келажагини ўйлаб барча имкониятлар яратиб берилган. Айниқса, таълим кредитининг жорий этилганлиги қувонарлидир. Бу улкан ғамхўрлик ёшларимизни янги марраларга чорламоқда. Албатта, шу ўринда “Агробанк” АТБнинг Гулистон ҳудудий филиалига менга таълим кредити ажратилгани учун миннатдорлик билдираман.\n— Давлатимиз томонидан кўрсатилаётган улкан эътибор ва ғамхўрликка жавобан юртимиз ёшлари ҳар соҳада истеъдод ва маҳоратларини намоён этишга ҳаракат қилмоқда, — дейди Тошкент тиббиёт академияси талабаси Адҳам Байманов. — Тошкент тиббиёт академиясига тўлов-контракти асосида ўқишга кирдим. Ўқишни бошлашим учун Ховос филиалидан олган таълим кредити қўл келди. Мен банк жамоасидан миннатдорман. Тиббиёт академиясида замонавий билим олиб, келажакда инсонлар дардига малҳам бўладиган фидойи ва тажрибали шифокор бўлишга интилмоқдаман.\nХулоса ўрнида айтиш мумкинки, “Агробанк” АТБ сармоялари мамлакатимизнинг иқтисодий тараққиётига, аҳоли фаровонлигини таъминлашга, қолаверса, ёшларимизнинг ҳаётда ўз ўринларини топишига ҳисса қўшиш ва шу орқали юртимиз ривожи йўлида фаолият кўрсатаётган тадбиркор-у ишбилармонларга тезкор ва замонавий банк хизматлари кўрсатишда муҳим омил бўлмоқда.


Ўзбекистон: Баланд мартабали мулозим Тошкентдаги бозорлардан бирида “тартиб” ўрнатиб кетди - Фарғона.Ру ахборот агентлиги\n23:36 msk, 13 Июль 2020\nТошкентдаги Юнусобод бозори\nОлий мартабали мулозимнинг бозорга ташрифини бозор маъмуриятидан ҳеч ким кутмагани аниқ эди. Аммо номаълум мулозим бозор расталари орасида пайдо бўлиши биланоқ унинг атрофида бир зумда бозорқўм раиси барча ходимлари билан пайдо бўлиб қолдилар.\nБозор учун нотабиий кўринишда, қора костюм ва галстук таққан расмий шахслар ҳуқуқ-тартибот идораларининг вакиллари кузатуви остида Юнусобод деҳқон бозорининг барча ҳудудларини, шу жумладан, хўжалик биноларини ҳам айланиб, кўздан кечириб чиқдилар. Президент девонхонасининг мулозими бу ерда саррофлик қилаётган валютачилар ҳамда раста ораларида жойлашиб олиб ўтган-кетган ҳаридорларга ҳалақит бераётган олиб-сотарларларга қараб ғазабланди.\nБошлиқнинг дўррилаган овози-ю, унинг ҳукмдорларча имо-ишоралари бу ерда ҳозир бўлган раъийатни саросимага солиб қўйди. Кўпчилик олиб-сотарлар “азбарои ҳазар” дея савдоларни вақтинча тўхтатиб, расталарини йиғиштириб қўйдилар.\nЎн дақиқа ўтиб-ўтмай Юнусобод бозорининг ҳудуди барча “ортиқча” дўкондорлар ва “нолегаллар”дан тозаланиб, кўзни қувонтирадиган даражада эпақага келиб қолди.\nШундан сўнг мулозим давлат рақами “РАА” сериядаги (президент девонхонасига тегишли дегани) машинага ўтириб бу ердан жўнаб кетди. Бир соат давомида бозорга келган ҳаридорлар ўзларининг ноқонуний хизматларини таклиф этаётган долларфуруш валютачилар ҳамда “тилла сотиб оламиз” дейдиган тиллафурушлардан ҳоли бўлган ғайритабиий тартибдан ҳайрон бўлиб кетдилар.\nАммо маҳаллий вақт билан соат 13.00 да Юнусобод бозоридаги ҳаёт яна ўз изига қайта бошлади: валютачилар одатдаги долларфурушлигини бошлаб юбордилар, раста ораларидаги бўш жойлар яна “ортиқча” олиб-сотарлар билан тўла бошлади.\nБозор ходимларига кўра, бунга ўхшаш “рейдлар” вақти-вақти билан, айниқса байрам арафаларида бўлиб туради. Кўринишидан, баланд мартабали номаълум мулозимнинг бу сафарги “халқ орасига чиқиши” Тошкентнинг ёзда нишонланажак 2200 йиллик юбилейига бағишланганга ўхшайди.


Австралияда узум ичида игналар аниқланди » Ўзбекистон янгиликлари – Zamin.uz\n07 октябрь 2019, 11:43\nФото: Facebook /Chloe Shaw\nАвстралиянинг Мельбурн шаҳридаги супермаркетлардан бирида сотиб олинган узумда игналар аниқланди. Бу ҳақда 9News порталига таяниб Kun.uz хабар берди.\nПортал маълумотларига кўра, игналар Мельбурннинг Кэролайн-Спринг туманидаги супермаркетда сотиб олинган узумда топилган. Бу охирги ой ичида шундай учинчи ҳолатдир. 23 сентябрда полиция қулупнайда игналар топилгани бўйича терговни бошлаган.\nМаълум қилинишича, воқеа оқибатида ҳеч ким жабрланмаган, бироқ қулупнайда игна топган аёллардан бири ошқозонига игна бўлаклари тушганини истисно қилиш мақсадида шифохонада тунни ўтказишига тўғри келган.\nАвстралия полицияси 2018 йил сентябрда мевалар ичида игна аниқланиши билан боғлиқ бир нечта шундай ҳолатни тергов қилганди. Мамлакатнинг 6 та штатида қулупнайда игналар аниқланган. Ушбу жиноятни содир этишда қулупнай фермаларидан бирида ишлаган 50 ёшли Ми Ут Чин айбдор деб топилган. Ҳозирда аёл суд ҳукмини кутмоқда.\n2018 йил 20 сентябрда ҳукумат ушбу жиноят учун жазо муддатини 10 йилдан 15 йилгача оширган. Австралия қишлоқ хўжалиги вазирлиги маълумотларига кўра, ушбу инқироз оқибатида қишлоқ хўжалиги тармоғи 160 млн Австралия доллари (115,8 млн доллар) миқдорида зарар кўрган.\nЯнгиликлар » Дунё » Австралияда узум ичида игналар аниқланди


Қишлоқ хўжалигида рақамли технологиялар: Электрон савдо платформаси, экинларни фазодан назорат қилиш ва техника ижараси учун мобил илова\nЮқтирганлар 11259 киши\nВафот этганлар 47 киши\nЎзбекистонда етиштирилган сархил мевалар ўзининг бетакрор таъми билан бутун дунёга машҳур! Агар хабарингиз бўлса, ўтган йили ўзбек гилоси Лондон супермаркетларигача етиб борди. Бугун юртимизда етиштирилган ёз неъматларини дунёнинг тўрт бурчагида учратиш мумкин. Албатта, бундай натижаларга эришиш осон бўлгани йўқ.\nАммо ҳозирги кунда коронавирус пандемияси туфайли дунё бозори инқирозга учрамоқда, деб айта оламиз. Ҳозирги кунда бутун дунёда қишлоқ хўжалиги соҳасида ҳам қўшимча қиймат занжиридаги барча қатнашувчилар маълум бир қийинчиликка чалиниши одатий ҳол бўлиб қолган. Шу ва тизимдаги бошқа муаммоларни ечишда рақамли технологилардан қандай фойдаланиш мумкин деган саволга Consort Group МЧЖнинг бош менежери Ниғматжон Анваров жавоб бермоқда.\nConsort Group МЧЖ ҳозирги кунда Ўзбекистонда қишлоқ хўжалигига тааллуқли энг танилган ва нуфузли веб-порталларидан Agromart порталини бошқариб келмоқда. Ўзбекистонда илк бор ташкил этилган ушбу портал қишлоқ хўжалигига алоқаси бўлган барча фойдаланувчиларга мўлжалланган бўлиб, унда соҳада юзага келадиган ҳар қандай масала бўйича фойдали маълумотларни топиш мумкин. Порталдаги “Онлайн-консультация” бўлимида эса қишлоқ хўжалигига оид ҳар қандай мавзу юзасидан савол бериб, малакали мутахассислардан онлайн тарзда 24/7 режимида жавоб олиш мумкин. Бунинг учун тизимда рўйхатдан ўтиб, саволни тегишли шаклда юбориш кифоя.\nСаволлар агрономия, полиз маҳсулотлари етиштириш, ветеринария, узумчилик, чорвачилик, сабзавотчилик, паррандачилик, балиқчилик, боғдорчилик соҳаларига оид ҳуқуқий ва амалий масалалар юзасидан берилиши мумкин. Ундан ташқари веб-порталда қишлоқ хўжалигининг 50дан ортиқ маҳсулотлари бўйича ҳафталик нархлар вилоятлар кесимида янгиланиб борилади.\nФермерларнинг маҳсулотларини сотишда қандай рақамли имкониятлар мавжуд?\nФермерлар етиштирган мева-сабзавотларни сотиш ёки фаолиятларида зарур бўлган асбоб-ускуналарни сотиб олиш учун порталдаги “Савдо майдончаси” бўлимига бепул эълон беришлари мумкин. Шуни айтиб ўтиш жоизки, ҳозирда ушбу савдо майдончада фермерларимиз ҳамда экспортерларни бир-бирига боғлаш учун пул ўтказмалари кафолатланган ва фермерлар экспортерларга тўғридан-тўғри маҳсулотларини тақдим эта оладиган савдо платформаси устидан иш олиб борилмоқда. Ушбу платформа орқали экспортерлар ўзига керакли маҳсулотларни тендер орқали платформага чиқариб фермерлардан тўғридан-тўғри таклифлар қабул қилиш имконияти пайдо бўлади. Бу таклифлар ичида маҳсулот расмлари ва видеолари, зарур бўлган сертификатлар ва бошқа ҳужжатларни илова қилиб жўнатишлари мумкин.\nЭкспортерлар танлаб олинган фермерларга платформанинг ишончли тўлов тизими орқали пул жўнатиб, савдоларни расмийлаштиради ва кафолатлайди. Бундай платформа фермерлар ўз маҳсулотларини жаҳон бозорига чиқаришда яқиндан кўмакдош бўлиб қолади, деб уйлаймиз. Фермерлар ва экспортерлар учун мўлжалланган ушбу платформани шу йилнинг кузги мавсумига тайерламоқдамиз ва барча бозор иштирокчиларни ундан фойдаланишга чақириб қоламиз. Бунга қўшимча қилиб айтганда, биз бу платформани Бельгия, Италия ва Россия давлатлардаги чет эл хамкорларимиз билан биргаликда ҳалқаро платформалар билан боғлаб, шу каби ҳалқаро компанияларнинг экспортга мўлжалланган маҳсулотлар тендерларини ҳам жойлаштиришни мўлжалламоқдамиз. Шу каби имкониятларни алоҳида ички бозор қатнашчувчиларига ҳам очиб берамиз. Яъни маҳаллий дўконлар ва супермаркетлар учун фермерлардан тўғридан-тўғри маҳсулотларни кундалик тарзда сотиб олишга имконият яратилади.\nСиз тарафдан бошқа бир рақамли технологиялар устидан иш олиб бориляптими?\nҲа, албатта, биз қишлоқ хўжалигининг барча йўналишларида рақамлаштириш ишларини олиб боряпмиз. Мана масалан июль ойида биз фермердан фермерга, ҳамда давлат МТПлардан қишлоқ хўжалиги техникасини бевосита, ишончли тўлов тизими орқали ижарага бериш дастурини жорий қилмоқдамиз. Ушбу дастур мобил иловадан ташкил топиб, қишлоқ хўжалиги техникасини излаш ва керакли мавсумий ишлар учун ижарага олиш жараёнини анча енгиллаштиради. Мисол учун Қашқадарёнинг Чироқчи туманидаги фермер ўз дала ишларига техника излаётганида уни мобил илова орқали Самарқанддаги Ургут туманидан керакли хизмат турларига мослашган техникани ушбу тизимга жойлаштирган фермердан олса бўлади. Биз яқинда шу тизимни фермерларимизга тақдим этамиз.\nБундан ташқари биз АҚШдаги хамкорларимиз билан биргаликда фермерлар учун ерлари тўғрисида кундалик тарзда ва ҳар хил спектрларда сунъий йўлдошлардан олинган расмлар ёрдамида ер ва экинларнинг ҳолатини аниқлаб берувчи мобил илова устида иш олиб боряпмиз. Шу илова орқали фермерларимиз ўз ерларини фазодан назорат қилиб, пайдо бўлаётган муаммоларни тезда аниқлаб порталимиздаги консультантлардан тезкор маслаҳат олиб бартараф этишлари мумкин бўлади. Ундан ташқари ушбу илова далаларда меъёрдан ортиқ ўғит ишлатишнинг олдини олиш, сув тежамкорлигини таъминлаш ва шу билан хўжаликларнинг барқарорлигини таъминлашда жуда катта ёрдамчи бўлади.\nХуллас, AgroMart порталинининг мутахассислари том маънода қишлоқ хўжалигида фаолият юритаётганлар ва соҳа мутахассисларини бир жойга жалб қилиб, деҳқон ва фермерларимизга яқиндан самарали ёрдам берадиган рақамли платформалар устида иш олиб бормоқда.\nДарвоқе, портал фаолияти унинг ижтимоий тармоқлардаги саҳифалари орқали ҳам кузатиб бориш мумкин. Бунинг учун порталнинг Телеграм-каналига аъзо бўлиш, ёхуд Facebook-саҳифасига ёзилишнинг ўзи кифоя.\nAgromart.uz - ҳар қандай масалада яқин маслаҳатчи


Ўзбекистонда шиналар ишлаб чиқарувчи завод очилади — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/Ўзбекистонда шиналар ишлаб чиқарувчи завод очилади\n0 1 012 Less than a minute\nҲозир Тошкент вилоятининг Ангрен шаҳрида қурилаётган корхонанинг ишлаб чиқариш қуввати биринчи босқичда йилига 2 млн тага яқин енгил автомобиллар шинасини ташкил қилади.\n2018 йилда заводда конвейер тасмалари ва қишлоқ хўжалиги шиналари ишлаб чиқариш бошланади, енгил автомобиллар шиналари ишлаб чиқариш ҳажми йилига 3 млн тагача, қишлоқ хўжалиги шиналари ишлаб чиқариш эса 200 мингтача ошади.\nЛойиҳада «Ўзкимёсаноат» ва «Ўзавтосаноат» АЖ ҳамда Ўзбекистондаги иккита йирик тоғ- металлургия комбинатлари – Навоий ва Олмалиқ ТМК иштирок этмоқда.\n«Ўзкимёсаноат»нинг лойиҳадаги улуши 50 фоизни, «Ўзавтосаноат»ники 30 фоизни, Навоий ва Олмалиқ ТМК’ларнинг ҳар бириники 10 фоизни ташкил қилади.


Independent: Блэр Каддафига истеъфога чиқишин маслаҳат берган эди\n18:05 / 02.10.2015\nБуюк Британиянинг собиқ бош вазири Тони Блэр Ливиянинг марҳум раҳбари Муаммар Каддафига истеъфо бериб, хавфсиз жойда яширинишни маслаҳат берган эди. Аммо Каддафи бу таклифни рад қилиб, уруш чоғи ўз мамлакатини ташлаб кетишни истамаган.\nБу ҳақда The Independent нашри ёзмоқда.\nАҚШ давлат департаменти икки давлат раҳбари суҳбатининг стенограммасини эълон қилди.\nБлэрнинг ёрдамчиси Кэтрин Риммернинг таъкидлашича, суҳбат чоғида собиқ бош вазир Каддафини зўравонликдан бош тортишга кўндирмоқчи бўлган.\n“Қон тўкилиши ва зўравонлик тўхтатилиши лозим. Агар сизда хавфсиз жой бўлса, у ерга йўл олинг. Бу тинчлик билан тугамайди, ўзгаришлар керак. Ўзгаришларни бошқарса бўлади, биз уларни бошқариш йўлини топамиз. Мен одамлар билан гаплашдим, улар масала тинч ечим топиши тарафдори”, - деган Блэр Каддафига.


Узбекистон Маданият ва спорт ишлари вазирлиги олдинга сурган гоянинг Давлат Амалий санъат музейи ва якиндагина ташкил этилган “TerraTermez” тарихий-археологик интернет-уюшмаси томонидан куллаб-кувватланиши билан кутилган барча натижалар кулга киритилди. Республикамизнинг энг сара музейларидан бири булган музей ховлисида, икки кун давомида куп сонли томошабинлар ва чет эллик сайёхлар иштирокида юкорида тилга олган мавзу остида халк мусика санъатининг шодиёнали тантанаси булиб утди. Сурхондарё ва Кашкадарё, Бухоро ва Тошкентдан ташриф буюрган профессионал ва нопрофессионал хофиз ва созандалар ижросида, йигилганлар олкишлари остида кичик хажмдаги чанковуз, сибизга сингари кадимий миллий мусикавий чолгулари садоси жаранглади. Бугунги кунда давлатимизнинг фаол куллаб-кувватлаши билан кадимий миллий урф-одатларимизга янгитдан хаёт бошланмокда, янги шарт-шароитда мусикали санъат анъаналари кайта тугилмокда.\nУзбекистонда хизмат курсатган санъат арбоби, Консерватория профессори, «Сугдиёна» миллий мусика чолгулари оркестрининг машхур рахбари Феруза Равшановна Абдурахимова бошчилигидаги хакам вакиллари учун ижроларнинг кай бири яхши, ким хаммадан яхширок ижро этганлигини белгилаш мушкул кечди. Шу билан биргаликда бу кадимий миллий мусика чолгулари хакида ёритилган сара адабий материал кахрамони, яъни ижодий танлов голиби кимлигини аниклаш лозим эди. Ва нихоят голиблар ва совриндорлар аникланди. Уларга Маданият ва спорт ишлари вазирлигининг «Жисмоний тарбия ва спорт» гувохномалар Маркази, шунингдек, Амалий санъат музейи томонидан кимматбахо совгалар топширилди. Якуний концерт дастури хам муваффакият билан утди. Кичик анжуманда таъкидлаб утилганидек эзгу ишга кул урилди ва умид киламиз-ки, унинг келажаги порлок булади.\nФ.Р.АБДУРАХИМОВА, кичик анжуман раиси – Бу ажойиб булди. Буларнинг барчасида жушкин мухаббат намоён. Бу эса энг мухими. Авваламбор, мен анжуманни утказиш ташаббуси билан чиккан Маданият ва спорт ишлари вазирлигига кизгин миннатдорчилик билдираман. Фестивалда канча одам иштирок этганлиги мухим эмас. Бу ишга эътибор берилганлигининг узи мухим. Иккинчидан, маданиятимиз тарихи, тарихда колиб кетишини истамаймиз, чунки фольклор, халк анъаналари хар доим калбларни тозалайди. Ва, Сиз, эътибор берган булсангиз керак, бу икки кун давомида музейда кандайдир алохида мухит сезилди. Нима учун? Бизга узок Бойсун, Коракалпогистон, Бухоро юртларидан табиатнинг хайратомуз садолари етиб келди. Бу гоя келажакда янада кенг худудни камраб олишини истар эдим. Бунинг устига чанковузга ухшаган мусика чолгулари бошкача бир шаклларда узок Олмонияда хам кенг таркалган. Урта асрларда эса шундай чолгулардан фойдаланиб, кизлар уз ошикларига учрашувга чикишни ишора берганлар. Бундай чолгуларни, асосан, ёшлар ижро этишган. Шундай экан, яна бир маротаба фестифаль ташкилотчилари ва иштирокчиларга узимнинг улкан миннатдорчилигимни изхор этмокчиман.\nБ.БОБОЕВ. Узбекистон Маданият ва спорт ишлари вазирлиги матбуот хизмати\nМанба: На минифестивале "Чанковуза звон, звонкий" в Музее прикладного искусства названы имена победителей// http :// mcs . uz /561-. html , 13.05.2012


Мухолифат вакилларига ватанни тарк этиш таклиф қилиняпти\nАндижон воқеаларидан сўнг Ўзбекистон ҳукумати томонидан турли таъқиб-тазйиқларга учраган наманганлик икки нафар инсон ҳуқуқлари ҳимоячиси ватанни тарк этишга мажбур бўлди.\nБулар шоир ва журналист Ризо Обид ҳамда “Бирлик халқ ҳаракати” партияси ва “Эзгулик” инсон ҳуқуқлари жамияти Поп тумани бўлимлари раиси Ҳайитғофир Қўзиевдир. Улардан бирининг устидан Миллий хавфсизлик хизмати Наманган вилояти бошқармаси жиноят иши қўзғатган бўлса, иккинчисига ҳуқуқ-тартибот органлари қамаб қўйиш билан муттасил пўписа қилиб келган.\n“Бирлик” партиясининг наманганлик фаоли Олимжон Юнусов ҳукумат органларининг хатти-ҳаракатлари мухолиф фикрловчиларни хорижга кетишга мажбур қилаётганини таъкидлади.\n“Ўзлари “Нексия”да юради. Мен ҳам 1,5-2 миллион сўмга бундан йигирма йил олдин чиққан машина олган эдим. Шу машинани чет элдан келган пулга олганим тўғрисида гап тарқатилди. Қишлоқдаги ўнлаб одамлар мендан ростдан ҳам хориждан пул олиш-олмаслигимни сўраяпти. Деҳқончилик қилиб, мол боқиб топган пулимизни ҳам бошқа жойдан келганга йўйиб, мустақил фикрли кишиларни обрўсизлантиришга уриниш бўляпти. Бу ҳолатлар одамларнинг иззат-нафсига тегиб, улар мамлакатни ташлаб чиқиб кетяпти”, - деди О.Юнусов.\nФарғоналик инсон ҳуқуқлари ҳимоячиси Абдусалом Эргашев ҳам шу вилоятдаги мухолифат вакилларидан бир нечаси Андижон воқеаларидан кейин мамлакатни тарк этишга мажбур бўлгани, аммо ҳозирча уларнинг исмини ошкор қилмаслигини билдирди. Улар қочқин мақомини олишга ҳаракат қилмоқда.\nФарғоналик 72 ёшли Обиджон Ғойибов ҳам бир неча марта хорижга кетиш ҳаракатида бўлган.\n“Бунинг ўзига яраша сабаблари бор, - дейди О.Ғойибов. - Ўзбекистонда эркин меҳнат қилишга имконият йўқ. Қолаверса, бу ерда ҳақиқатни гапирган одам жазоланади. Ҳақиқатни гапириб қўйиб, ўзим ҳам бир марта 4 ой МХХ ҳибсхонасида ўтирдим. Уйимга граната қўйиб қамашди. Юртдан кетай десам, ёшим ўтиб қолди”.\nА.Эргашевнинг билдиришича, баъзи мухолифат вакиллари ва инсон ҳуқуқлари ҳимоячиларига ҳукумат органлари ходимлари томонидан ватанни тарк этиш таклиф қилиниши ҳолатлари кўпайиб бормоқда. Уларнинг хорижга кетишидан бу органлар манфаатдордир.\nБирликчи Олимжон Юнусовнинг фикрича, мухолифатчилар ҳар қандай шароитда ҳам ватанни тарк этмаслиги керак. Зеро, халқ учун ҳозирги қийин шароитда мухолифатни ҳукуматга таъсир ўтказа оладиган кучга айлантирибгина муваффақиятга эришиш мумкин.


Ўзбекистонда AliExpress орқали харид қиладиганлар сони 90 фоиз кўпайди - Халқ сўзи\n18:07 11 Июнь 2018 Иқтисодиёт\nЎзбекистон аҳолиси Хитойнинг AliExpress онлайн савдо иловаси орқали янада кўпроқ маҳсулотлар сотиб ола бошлади. Бу ҳақда China News Service ахборот агентлиги ШҲТ саммитига оид материаллар асосида хабар берди.\nAlibaba компанияси ўзаро олди-сотдининг аниқ рақамларини ошкор этмаяпти, бироқ хабар беришича, Ўзбекистон аҳолисининг бу борадаги транзакциялари ҳажми 90 фоиз, Тожикистонда 110 фоиз ва Қозоғистонда 82 фоиз ошган.\n“Мазкур мамлакатлар аҳолиси асосан кийим-кечаклар, акссесуарлар, мобиль телефонлар, маиший техникалар ва косметика маҳсулотларини харид қиляпти”, дейилади унда.\nУмуман олганда, 2017 йилда ШҲТга аъзо давлатлар ҳудудида яшовчи 20 миллиондан зиёд киши AliExpress орқали харидларни амалга оширган.\nУшбу давлатлардаги Alibaba сотувчилари сони 80 миллион нафарга етган ва бу охирги уч йилдаги кўрсаткичлар саккиз баробар ортганини англатади. Уларнинг неча нафари Ўзбекистон ҳиссасига тўғри келиши маълум эмас.\nКомпания ШҲТга аъзо мамлакатлар ҳудудида анъанавийдан кўра электрон савдо қулайроқ эканлигини эътироф этяпти. Яқин йиллар ичида Alibabaминтақадаги иштирокини кенгайтирмоқчи.\nЮқорида номи тилга олинган илова охирги беш йил давомида мамлакатимизда App Store бўйича етакчи бўлиб келаётир. Шундай қилиб у бу борадаги анъанавий етакчи Telegramни ортда қолдирмоқда.\nЎзбекистонлик фойдаланувчилар харид учун Visa, MasterCard, UnionPay каби конвертация ва валюта карталари, Qiwi ёки WebMoney тизимлари орқали пул тўлашлари мумкин.\nКобейжинг карталари чиқиши билан, бу борада улардан ҳам фойдаланиш имконияти пайдо бўлади. Бунинг учун валютани конвертация қилиш шарт эмас, тизим ўзига зарур суммани керакли валютада, ҳатто картада ўзбек сўми бўлса ҳам, ечиб олаверади.


Мухолифат норозилик намойишлари ўтказмоқчи\n25 ноябр 2020, Тошкент вақти: 21:58\nҲукуматни парламент сайловида сохтакорликка йўл қўйганликда айблаётган қозоқ мухолифати бу “қонунбузарлик”ларга жавобан кескин чоралар кўриш билан дағдаға қилмоқда.\nМухолифатдаги Умуммиллий социал демократик партия (СДП) етакчиси Жармахон Туёқбой сайлов натижалари партия аъзолари учун ҳам, сайловчилари учун ҳам кутилмаган бўлганини таъкидлади.\n“18 август куни тушдан сўнг ёпиқ участкалар бўйича ҳисобланган овозлар натижалари маълум бўлди. Айнан ўша пайтдан бошлаб ҳукумат учун кутилмаган сюрпризлар пайдо бўлди. Ҳаттоки ёпиқ участкалар, кўпгина сайлов участкаларида партиямиз ҳукмрон “Нур Отан” партиясига нисбатан кўп овоз тўплагани маълум бўла бошлади. Баъзи сайлов участкаларида эса СДП “Нур Отан” билан баробар овоз тўплагани маълум бўлди. Бу ҳукуматни қаттиқ қўрқувга солди ва шундан сўнг сайлов натижасини қалбакилаштириш бошланди”, - деди Ж.Туёқбой.\nСайлов олдидан кўпгина маҳаллий кузатувчилар мухолифат янги парламент таркибидан ўрин олмаса ҳам унинг натижасидан қаттиқ норози бўлмаслигини башорат қилганди. Аммо Ж.Туёқбой мухолифат бу сохтакорликларга қарши, аввало, ҳуқуқий меъёрлар асосида курашишини билдирди.\n“Аммо бу ўз самарасини бермаса, биз Олмаотада ва мамлакатимизнинг бошқа жойларида норозилик митинглари ўтказишни режалаштирмоқдамиз”, - деди Ж.Туёқбой.\nУнинг таъкидича, ҳокимиятга интилаётган ҳақиқий партия экстремизмдан йироқ бўлмоғи даркор, қон тўкилишига олиб келиши мумкин бўлган ҳар қандай экстремизм, жумладан, социал демократлар учун ҳам номақбулдир.\nСДП етакчиларининг “Озодлик”ка маълум қилишича, мухолифатдаги яна бир партия - “Оқ жўл” ҳам сайловдаги қонунбузарликларга қарши курашиш учун СДП билан бирга ишлаш ниятини билдирган.


Андижон вилоят ИИБ Шахрихондаги самосуд юзасидан изох берди – КУН УЗ\nГлавная / Медиа / Андижон вилоят ИИБ Шахрихондаги самосуд юзасидан изох берди\n18.08.2018\tМедиа Comments Off on Андижон вилоят ИИБ Шахрихондаги самосуд юзасидан изох берди 797 Показы\nОзодлик радиоси узининг facebook – даги сахифасида Оломон томонидан самосуд килинаётган аёл кочиш учун узини сойга ташлади ва окиб кетди”, деган тагхат билан видеони эълон килган эди.\nУгриликда гумонланиб, оломон томонидан самосуд килинаётган катта ёшли аёл кочиш учун узини сойга ташлаб, окиб кетгани, бу вокеа Шахрихонда руй бергани айтилаётгани хабар килинган эди.\nKun.uz сайтининг хабар килишича, Андижон вилоят ИИБ матбуот хизмати ушбу ходиса тафсилотлари юзасидан изох берган. Маълум булишича, бу аёл бозорда угрилик килаётганида кулга тушганидан кейин узини сувга ташлаб кочиб кутулмокчи булган. ИИБ матбуот хизмати изохида бундай дейилган:\n«2018 йил 14 август куни соат 11.00 ларда мукаддам угрилик жинояти учун судланган А.А. Шахрихон шахар А.Темур кучасида жойлашган савдо бозорида савдо килувчи И.Н сумкасидан 192.000 сум, фукаро С.Г сумкасидан 270.000 сум, сотувчи С.М. сумкасидан 30.000 сум микдоридаги пулларни ва уяли алока телефонларини яширин равишда олиб, ходиса жойидан яширинмокчи булганида кулга тушган. Вокеа жойида жабрланувчи И.Н ва ходисага бевосита гувох булган Г.Р уни туман ички ишлар ходимларига топшириш максадида ушлаб олишган.\nНатижада А.А жиноий жавобгарликдан хамда фукаролардан кочиб яшириниш максадида узини уша ердан окиб утувчи «Шахрихонсой» каналига ташлаган. Вокеа жойига етиб борган туман ИИБ профилактика инспектори томонидан сувда окиб кетаётган А.А куткариб колинган. Туман ИИБга олиб келинганида, унга нисбатан хеч кандай куч ишлатиш аломатлари аникланмаган.\nСодир булган мазкур холат ички ишлар булими ходимлари томонидан расмийлаштирилиб, А.А нинг ёнида алохида-алохида солинган 192.000, 295.000, 31.000 сум микдоридаги пуллар холислар иштирокида ашёвий далил сифатида баённома оркали олинган. Мазкур холат юзасидан 14 август куни туман ИИБ томонидан А.А га нисбатан Узбекистон Республикаси ЖКнинг 169-моддаси 3-кисми «а» банди билан жиноят иши кузгатилган.\n16 август куни гумонланувчи А.А га химоя хукуки таъминланиб, тергов харакатлари давомида унга нисбатан ЖКнинг 169-моддаси 3-кисми «а» банди билан айб эълон килиниб, камокка олиш эхтиёт чораси танланган.\nТергов даврида И.Н, Г.С ва М.С сурок килиниб, жабрланувчи сифатида эътироф этилган. Хозирда жиноят иши буйича дастлабки тергов харакатлари давом этмокда», дейилади хабарда.\nПред. Украина прокуратураси собик президентга 15 йиллик камок жазоси суради\nСледующая Сурхондарёда аёллар “бола пули киркилиши” хакидаги тахдид билан янток чопгани чикарилди


Украина ҳам Россия билан эркин савдони тўхтатди\nБугундан бошлаб Украина Россия билан эркин савдони тўхтатди. Энди Россия товарларига нисбатан чет эл мамлакатларидан олиб келинган молдан бож олишнинг имтиёзли ставкаси қўлланилади. Бу тадбир ҳозирча бир йилга киритиляпти.\nУкраина Вазирлар Маҳкамаси хабарига кўра, бу ҳақдаги қарор ўтган йилнинг 30 декабрь куни мамлакат манфаатлари ва хавфсизлигини таъминлаш ва Россиянинг Украина билан эркин савдони бекор қилганига жавоб тариқасида қабул қилинган.\nУкраина ҳукумати, шунингдек, 10 январдан бошлаб тақиқланган Россия товарлари рўйхатини эълон қилди. Бу қарор 6 августгача, ёки Россиянинг шу турдаги қарори бекор қилинган кунгача амал қилади. Бу рўйхатга 43 хил мол номи киритилган.\nЖумладан, тақиқ рўйхатида гўшт, балиқ, сут маҳсулотлари, кофе, чой, қандолат маҳсулотлари, нон ва макарон маҳсулотлари, пиво, арақ ва бошқа моллар бор.


Сахродаги гуллар — Dilkashradio.com\n“Ўзи синовдан ўтиб азоб чеккани учун, синовдан ўтаётганларга мадад Бера олади.” Ибронийларга 2:18\nАссалому алайкум биродарлар. Мавзумизни эшитиб: «Сахрода хам гул бўлармикан”, — деб ўйлагандирсиз. Ха бунга ишониш қийин, аммо бўлар экан. Нажот кўпинча кундалик васвасалар билан курашаётган пайтингизда келар экан. Кичкина булут шундай жанжалларнинг тепасига келиб тўхтади. Бу Исо МАсих менинг оғриқларимни хис қилишига менинг ожизлигимга хамдард эканига ишора эди. Мен қандай холатда бўлсам хам, Унинг мехрга тўла кўзлари менга боқиб туради. У мендан жирканмайди. Бундан ташқари У Худованд олдида мен учун ибодат қиляпти. Шунда ўз-ўзимни хукм қилиб, ўзимни жазолашда давом этсам, шайтон учун айни муддао бўлишини тушуниб етдим. Фақатгина Эгамнинг хузуригина бундай васвасаларни енга олади. Мен бундай қийин пайтларда фақат Унга суянишим кераклигини ўргандим. Мен хеч қачон Худога бунчалик яқин бўлмаган эдим. Мен ички, чуқур бир боғлиқлик билан Унга ёпишиб олдим.\nУни бир дақиқага хам қўйиб юборишга қўрқардим. Уни йўқотиб қўйишдан қўрқардим. Хаётимдаги мана шу сахродан У билан бирга юрар эканмиз, У менга васвасанинг тузоғидан қандай қилиб қутилиш йўлларини кўрсатди. У менга васваса хали онгда бошланган пайтдаги биринчи дақиқаларидаёқ ундан қочишни ўргатди. Агар биринчи дақиқасидан қочмай, тўртинчи бешинчи дақиқаларигача кутсак, кейин қайтишнинг имкони бўлмас экан. Мен қийналганимда У менинг ёнимда эди. Менга тасалли бериш учун мен билан бирга эди. Юрагимдаги бўм-бўшликка чидашим учун У менга ёрдам берди ва қувватлантирди. У билан бирга мен қалбимдаги ташналикка чидай олишимни англадим. ШУндай қийин пайтларда Унинг менга бўлган мухаббати менинг юрагимда хам Унга нисбатан кучли мухаббат уйғотди. Ўша севги мени Муқаддас Рухнинг қудрати билан тасаввуримдаги бутлардан юз ўгиришга ундади. Барча иноятлар манбаи бўлган Худованднинг Ўзи мени тиклади.\nУ Ўзининг илиқ мухаббати, иноят ёмғири ва хақиқати билан менда хайрли ишларни қилди. Гарчи онгим билан юрагимнинг туб тубида ёмонликлар борлигини тан олган бўлсам хам, хеч қачон улар билан юзма-юз келмаган ва ўзимни хали хам жуда кўп жихатдан «яхши одам” деб хисоблардим. Сахродаги жазирама менга ўзимнинг гунохли, ўз-ўзича солих юрагимни хамда Унинг чексиз иноятини кўрсатди. Менинг ўзим хақимдаги фикрларим бутунлай парчаланиб кетди. Мен фақат Исо Масихнинг мукаммал солихлигидагининг инояти туфайлигина яхши эканман. Сахродаги кунларим сони ошгани сайин, мен ўша ажойиб совғани назарий жихатдан эмас, амалда ўзимда хис қилдим. Ва унинг чексиз даражада ажойиб эканини англадим. Мен шунча нарсани ўрганган бўлсам хам, аввалгидай гунох қилиб қўярдим, бироқ энди аввалгидан фарқли равишда, ўша гунохларим учун тезда тавба қилар ва ўша гунохларимдан юз ўгирар эдим.\nМен гунохимни тан олиб Худовандимнинг тахти қаршисида турар эканман, ўзимнинг кечирилганимни ва яна Отамнинг тахти олдида тозаланган ва айбсизлик либосида эканимдан шодланардим. У менга ўзимнинг Худованд назарида қандай эканлигимни эслатди. Мен унинг қўлида гўзалликнинг тожи эдим. Куёв келини учун қанчалик шодланса, Худованд хам мен учун шунчалик шодланар экан. У менда Ўзи хохлаган одамни кўришни истайди. Унинг шодлиги менга завқ беради. Мен хар қандай холатда хам уятга қолмаслигимни англайман. Хар қандай холатда хам, У менга ёрдам беради. Мени ташлаб кетмайди, чунки У Ўз сўзига содиқ ва адолатлидир. Хар қандай қийинчиликлар менинг учун катта сабоқ вазифасини ўтайди. Азизлар сизнинг хаётингиздаги қийинчиликлар – чи? Улардан бирор нарса ўрганганмисиз? Агар шундай бўлса, ўрганганларингизни биз билан бўлишинг. Сизларнинг мактубларингизни кутамиз.\nСахро хақидаги хотиралар


Эверест Ернинг энг баланд нуқтаси эмасми?..\n16:33 / 19.05.2016\nЭндиликда Эверест чўққиси (Жомолунгма) дунёнинг энг баланд нуқтаси, деб ҳисобланмайди. Эквадордаги Чимборасо вулқони Ер юзининг энг баланд нуқтасидир, деб ёзмоқда Британиянинг Daily Mail газетаси.\nАслида, Чимборасо вулқони сўнгги маротаба эрамизнинг биринчи минг йиллигида уйғонган бўлиб, XVI асрдан XIX аср бошларига қадар дунёнинг энг баланд нуқтаси унвонини ўзида сақлаб турган.\nБироқ 1852 йили ҳинд математик ва топографи Радханат Сикдар, тригонометрик ҳисоб-китоблар асосида Эверестни дунёнинг энг баланд устуни, деб исботлаган эди.\nОАВ эса яна XIX аср бошларига "қайтиш"га ва Чимборасони энг баланд қоя, деб аташга қарор қилишди. Нашр ўзининг фикрига француз олимларининг баёнотини далил сифатида келтирмоқда. Уларнинг сўзларига кўра, Чимборасо чўққиси Ер сатҳи марказидан энг узоқда жойлашгани ҳисобга олинадиган бўлса, сўнган вулқон Эверестдан баланд ҳисобланади.\n«Агар шу жиҳатдан олинадиган бўлса, Эверест Ер юзининг энг баланд тоғлари йигирматалигига ҳам киролмайди», — деб таъкидлашмоқда французлар.\nАммо олимлар бу масалада бироз ортда қолишди. Чимборасо Ер сатҳи марказидан энг узоқда жойлашган чўққи экани ўтган асрда маълум эди. Бироқ ўша пайтда ҳеч ким 8848 метрлик Эверест шу асосда дунёнинг энг баланд нуқтаси номини бой бериши керак, деган фикрни илгари сурмаганди.


Қадр кечаси\t03.10.2008 й.\tҚадр кечаси нима эканлигини сиз қаердан билар эдингиз?\n“Қадр” сураси, 2-оят\n— Бу кеча ким ухлаб қолмаса Лайлактул Қадрни кўради. У Лайлак кун ботар томондан учиб келади. Унинг қанотлари олтиндан бўлади. У Лайлакни кўрган чоғида одам нимани тиласа тилагани бўлади. Нимани ушласа тиллага айланади. Бир аёл ўша Лайлакни кўрганда шошиб қолиб, эрини ушлаб олибди, ухлаб ётган эри бутунлай тиллага айланиб қолибди. Ночор қолган кунларида аёл эрининг битта жимжилоғини синдириб олиб, рўзғорига ишлатибди. Орадан бир йил ўтиб, яна Лайлактул Қадрни кўрганда эрини маҳкам ушлаб, унинг яна аслига қайтишини тилабди. Эри аслига қайтибди, аммо битта жимжилоғи йўқ ҳолида қайтибди...\nБуни бизга оталаримиз айтиб берган. Оталаримизга ҳам оталари айтиб берган экан. Биз ана шунга ишонар эдик. Ҳар йили бир марта Рамазоннинг охирида келадиган мулла бобо ҳам Қуръон тиловат қилганида “Инно анзалноҳу пи Лайлактул Қадр”, деб тиловат қилгандан кейин, Қуръондаки шундай ёзилибди деб ўйлагандан кейин биз, мулла бободан бошқаси Қуръонни ушлаб кўрмаган одамларнинг болалари шунга ишонар эдик-да. Биз ҳар йили Лайлактул Қадрни кутар эдик. Биз қанотлари тилладан бўлган, ушлаган нарсамизни тиллага айлантириб берадиган, шу билан қоринлари овқатга тўймаган минглаб болаларнинг миллионлаб муаммосини ҳал қилиб бериб кетадиган Лайлакни кутар эдик. Кўзларимиз кун ботар томонга қарайвериб тешилиб кетаман дерди, ўша Лайлак кела қолмасди. Уйқусираб томлардан тушиб кетар эдик, ўша Лайлак кела қолмасди. Оталаримизнинг елкаси кўриниб турадиган чопонлари бутун бўлишини истаб, оналаримизнинг орқаси йиртиқ калишлари янги бўлишини истаб, астойдил кутар эдик қанотлари тилла Лайлакни. Аммо ўша Лайлак биз томонлардан учиб ўтмади. Сира учиб ўтмади. Ақлимни таниганимдан кейин болалигимда Лайлактул Қадрни кутиб бедор ўтказган тунларимни эслаб кулиб қўяр бўлдим. Аммо бизга “Лайлактул Қадр”нинг — Қадр Лайлагининг эмас, Қадр тунининг нималигини ким ҳам билдирарди?\nҚадр кечаси нима эканлигини биз қаердан ҳам билар эдик?\nМустақилликнинг отгинасидан айланай! Боболари Қуръонни ушлаб кўрмаган болаларнинг ҳар бирида биттадан Қуръон бўлди. Оталари алифни калтак дея олмаган болалар шариллатиб- шариллатиб Қуръон ўқийдиган бўлди. Боболари жума намозларини, Ийд намозларини мелиса ўраб оладиган жомеъ масжидларида ўқий олмаган болалар катта-катта масжидларни тўлдириб-тўлдириб намоз ўқир бўлди. Бир қишлоқ бир бўлиб битта хатога тўла “Фарзи айн”дан намозни ўрганган, шундан бошқа диний қўлланмани кўрмай ўтганларнинг болалари уйларини турли тафсир ва ҳадис китобларига, хондонини нурга тўлдирувчи, икки дунёсини чароғон қилувчи рисолаларга тўлдирди. “Инно анзалноҳу пи Лайлактул Қадр”, деб тиловат қилиб ўтганларнинг болалари “Инна анзалнаҳу фи лайлатул қадр”, деб тажвид билан бурро-бурро қироат қилар бўлди. “Мени мулла бобо деманглар”, деб соясидан қўрқиб ўтган боболарнинг неваралари ўн икки ёшида қори бўлди, дунё қориларининг мусобақасида ғолиб бўлди. Санайверсам адо бўлмайди Мустақилликнинг шарофати билан юртимизга Аллоҳ таоло берган неъматларни. Ўзига беҳисоб шукр, отгинасидан айланай Мустақилликнинг! Мустақиллик тушимизга ҳам кирмаган замондаги бир воқеани айтиб бергим келди. Ўша, Лайлактул Қадрни кутиб юрган замонларимиздаги. Эндигина бешинчи синфга борган эдик ўшанда.\n— Бугун кечқурун мол боқишдан келганингдан кейин энангдан сўраб, бизникига бор, — деди мактабдан қайтаётганимзда Тилов ялингандай овозда. — Лайлактул Қадрни бирга кутамиз.\n— Ўзларинг кутаверинглар-да, биз ҳам ҳар йили акаларим билан бирга кутамиз, — дедим акаларим билан томга чиқиб олиб Лайлактул Қадрни кутиш завқидан ажраб қолгим келмай. — Мен, ... мен бир ўзим қўрқаман, — деди Тилов йиғламсираб. Тиловнинг ёлғиз фарзандлиги, бошқа укалари йўқлиги эсимга тушди. Аммо барибир акаларимдан ажралгим келмади.\n— Отанг бор-ку, отанг билан бирга кутсанг бўлмайдими?\n— Отам энамнинг ёнидан қўзғалмайди, — деди Тилов кўзлари намланиб. — Энам касал. Кела қол, жўра.\n— Майли, энам қўйса бораман.\nМен уйимизга олиб борадиган йўлга бурилиб кетар эканман, орқамга ўгирилиб, ер чизиб кетаётган Тиловга қараб “Бормасам бўлмайди, ахир синфимизда унинг мендан бошқа дўстиям, очилиб гаплашадиган одамиям йўқ, бораман”, деб қўйдим.\nКечқурун овқатланиб бўлганимиздан сўнг, отам масжидга чиқиб кетгач, энамга Тиловнинг гапларини айтиб, уларникига боришга рухсат сўрадим. Энам пича жим туриб қолди. Кейин рўмолининг учи билан кўзларини артди. — Бора қол, — деди ниҳоят энам овози титраб. — Бечора Хосият ўн йил деганда тилаб-тилаб олган эди Тилов жўрангни. Шу битта бола билан қолди. Энам ўрнидан туриб, дастурхондаги идиш-товоқларни йиғиштирар экан ўзига ўзи сўзлагандек деди:\n— Шу биргина бола ҳам энди кимларга қолар экан? Шўрлик Хосиятни дўхтирлар бўлмайди деган, чоғи, уч кун аввал уйига олиб келишибди.\nОшхонага бориб келган энам менга қараб овозини кўтарди:\n— Ҳалиям ўтирибсами? Тилов жўрангнинг кўзи тўрт бўлиб сени кутиб ўтиргандир? Югур! Чопончангни ол, кечаси совқотиб қоласан.\nМен чопонимни қатлаб, қўлтиғимга қистириб чиқиб кетаётган эдим, энам битта тугунни қўлимга тутқазди.\n— Ичидаги овқатини, битта патирини Тиловнинг энасига бер. Нон, ёнғоқ, майизларни ўзларинг ерсизлар очқолсаларинг. Эҳтиёт бўлинглар, томдан томга сакраманглар!\nТилов билан уларнинг томларига чиқиб олдик. Томларида бостирмалари бор экан. Тилов бостирмадаги бедаларнинг ичидан иккаламиз бемалол ўтирадиган жой тайёрлаб қўйибди. У ҳам нон, майиз, ёнғоқ, жийда, иккита шишада сув чиқариб қўйибди. Озиқ-овқат заҳираларимизни бир боғ беданинг устига териб қўйдик ва ўзимиз қуёш ботадиган томонга қараб яхшилаб жойлашиб олдик. Кечаси бедадан ғалати, хушбўй ҳид чиқишини ўшанда билдим. Бирам ёқимли, димоғингни қитиқлайди. Сал ўтиб осмон юлдузларга тўлиб кетди. Ой чиқмаган кечалари юлдузлар бошқача кўринади. Катта-катта. Нақд пиёладай келадиганлари бор. Ана “Етти қароқчи”. Ана сочини ёйиб олган “Пари”. Эҳ-ҳе, қанчасининг отиниям билмайман.\nОлам жимликка чўкди. Фақат Омон бобонинг ҳовузидаги қурбақаларнинг қуриллаши ва чигирткаларнинг чириллаши эшитилади, холос. Бедаларнинг орасидаги қора чигирткаларнинг чириллаши қулоқни тешаман дейди. Тилов бедаларни силкитса, чигирткалар жим бўлишади, аммо сал туриб яна ашуласини бошлашади. Аввалига секинроқ, кейин бор овозларида. Қаердадир эшак ҳанграйди.\n— Соат роппа-роса ўн бир бўлди, — деди Тилов. — Бу Мардон бобонинг эшаги. Роса ўн бирда ҳанграйди. Қолган эшаклар унга қараб соатини тўғрилайди.\nҲақиқатдан, Тилов гапини тугатмасдан қишлоқдаги қолган эшаклар ҳам олдин-кейин ҳанграшди. Уларга итларнинг вовуллаши қўшилди. Эшаклар, кейин итлар тинди. Сал ўтиб чигирткалар ҳам тинчишди, шекилли, олам сув қўйгандек жим-жит бўлиб қолди. — Ана энди Лайлактул Қадрнинг келадиган вақти бўлди, жўра, — деди Тилов. — Энди ҳушёр бўлишимиз керак.\n— Лайлактул Қадрни кўрсак нимани ушлаймиз, Тилов? — дедим мен. — Бир боғ бедангни ушласам майлими, жўра? Кейин бермай қўймайсанми?\n— Ушлайвер, олиб кетаверасан тиллага айланиб қолсаям, менга тилла керак эмас, — деди Тилов. — Мен Лайлактул Қадрдан энам яхши бўлиб кетишини сўрайман. — Энангга нима қилган, Тилов?\n— Билмайман, касал. Отам “Энангнинг касали оғир”, дейди. “Энанг билан бирга ётма”, дейди. “Сенгаям юқади, кейин сен ҳам ўлиб қоласан”, дейди.\n— Энанг... ўлар эканми? — сўрайман секингина.\n— Энам ўлмайди! — овози кўтарилади Тиловнинг. — Ўлмайди энам! Мана кўрасан, энам ўлмайди!\nТилов туриб, томларида у ёқдан бу ёққа бориб кела бошлади. Рўпарамда тўхтаб деди:\n— Мен Лайлактул Қадрдан сўрайман, у энамни яхши қилади. Лайлактул Қадр энамнинг умрини узун қилади. Тилов яна жойига, менинг ёнимга келиб ўтирди.\n— Лайлактул Қадрни бу йил албатта кўришим керак. Кўрмасам энам ўлиб қолади, — Тилов изиллаб йиғлаб юборди.\nМен Тиловни қандай овутишни билмадим. Ўзим ҳам унга қўшилиб йиғладим. Мен ҳам унинг энаси ўлмаслигини истай бошладим ўшанда. Ниҳоят, аввал мен, кейин Тилов йиғлашдан тўхтадик. Елкалари учиб-учиб тушаётган Тиловнинг қўлларини маҳкам сиқдим. — Тилов, мен ҳам Лайлактул Қадрни кўрсам бир боғ бедангни ушламайман. Мен ҳам ундан энангни яхши қилиб беришини сўрайман. “Тилов жўрамнинг энаси ўлмасин!” дейман. “Тилов жўрамнинг энаси яхши”, дейман, хўпми, жўра? Тилов ҳеч нима демади, фақат маъқуллаб бошини қимирлатиб қўйди. 3\nЛайлактул Қадрни кута-кута кўзим илинибди. Тиловнинг овозидан уйғониб кетдим. Тилов қуёш ботган томонга қараб ёлворар эди.\n— Жо-он Лайлактул Қадржон, менга тилла-пилланг керак эмас. Менга янги мактаб кийими ҳам керак эмас. Бултур холам бериб кетган ўғли Ашурнинг кийимлари билан мактабга бориб келавераман. Улар бу йил менга лоппа-лойиқ бўлиб қолган. Ботинкамни ўзим тикиб олдим, янги ботинка ҳам керак эмас. Менга энамни яхши қилиб берсанг бўлди. Сендан бир мартагина сўрайман, бошқа кўринмасанг ҳам майли. Кейин сўрайдиганларимни бермасанг ҳам майли. Аммо шу сафар энамни яхши қилиб бергин, илтимос! — Тилов пиққиллаб йиғлай бошлади. — Жо-он Лайлактул Қадржон, энамнинг умрини узун қилгин! Энам ўлиб қолмасин! Энам ўлиб қолса мен нима қиламан?\nМен секин унинг елкасидан қучоқладим.\n— Тилов, Лайлактул Қадр ўтиб кетдими? — сўрадим қўрқа-писа.\n— Ҳали келмади, — деди Тилов ўксиниб. — Бизларни ёш бола деб бизга кўринмадимикан-а? Мен кўринмаса ҳам ундан энамни яхши қилишини сўраяпман. У кўринмаса ҳам эшитади. Эшитади-я?\n— Ҳа, эшитади, Тилов, эшитади, — дедим мен ва ўзим ҳам Лайлактул Қадрдан сўрайдиганларимни сўрай бошладим: — Лайлактул Қадр, сендан илтимос, Тилов жўрамнинг энасини яхши қилиб кет! Тилов жўрамнинг энаси энг яхши эна. Тилов жўрамнинг энаси менинг энамдан ҳам яхши. Унинг умрини узун қил!\nТилов ҳам пичирлаб, такрор-такрор сўрайверди:\n— Эй, Лайлактул Қадржон, илтимос, ...\nТонгга яқин чарчаб ухлаб қолибмиз. Қаттиқ овоздан чўчиб уйғониб кетдик.\n— Уйим-ей, уйим-ей, уйим-ей!\n— Жигарим-ей, жигарим-ей, жигарим-ей!\nТиловларнинг ҳовлисида қиёмат бўлганга ўхшар эди. Тиловнинг отаси, тоғалари бор овозларида дод солишар, холалари уввос солиб йиғлашарди. — Ухлаб қолибмиз-ку? — кўкрагимга муштлади Тилов. — Лайлактул Қадр ўтиб кетибди, биз кўрмай қолибмиз! Энди нима бўлади?\nТилов югуриб бориб, том четидан ҳовлиларига қаради. Мен ҳам унинг ортидан ҳовлига мўраладим. Бунча одам қаердан келди, қачон келди, билмайман, ҳовли одамга тўлиб кетган эди. Кимлардир ҳовлини тозалар, кимлардир нарсаларни у ёқдан бу ёққа ташир эдилар. Отам ҳам келганини кўриб ҳайрон бўлдим. Отам “Паттақулга одам юборинглар, уч кишини олиб, жой кавлагани жўнашсин”, деб кимгадир тайинлаётган эди.\nБиз нарвондан тушиб борганимиздан Тиловни холалари ўраб олишди. — Энангдан айрилиб қолдинг, Тилов! — уни қучоқлаб ўкириб юборди Хосият холаси.\n— Тиловингни етим қилиб кимларга ташлаб кетдинг, Чамангу-ул? — дод солди Майсара холаси.\n— Энам ўлгани йўқ, — деди Тилов. — Энам ўлмайди. Энам ўлмаслиги керак. Мен Лайлактул Қадрдан сўрадим-ку?\n— Бечора етимчани энасининг олдига олиб киринглар, кўрсин, кўрмаса ишонмайди, — деди Мисқол момо. — Кўрсатинглар. Энди энасини кўриши ҳам ғанимат.\nТиловни холалари энасининг олдига олиб кетишди. Орқаларидан мен ҳам бордим. Тиловнинг энаси худди ўлмагандек оппоқ бўлиб ётар, аммо битта оқ рўмолча билан унинг иягини боғлаб қўйишган эди. Тиловнинг энасининг атрофида қишлоқнинг аёллари тизилиб ўтиришар, уларнинг орасида менинг энам ҳам бўлиб, тинмай рўмолининг учи билан кўзини артар эди. Тиловни кўриб бари аёллар бирданига изиллаб йиғлашга тушдилар. Биз Тилов билан ёнма-ён унинг энасининг ёнига тиз чўкдик. Тилов энасини қучоқлаб олди. Негадир Тилов йиғламас эди. У нуқул битта гапни такрорлар эди:\n— Мен Лайлактул Қадрдан сўраган эдим-ку? “Энамни яхши қилиб бер”, деган эдим-ку? 5\nТилов йиғлади. Қаттиқ йиғлади. Аммо қирқ кун ўтиб йиғлади. У бизникига келиб йиғлади. Мени қучоқлаб йиғлади. Унга қўшилиб мен ҳам йиғладим. Аммо нимага йиғлаётганимизни билмас эдим. Энам ҳам уни қучоқлаб олиб, узоқ йиғлади.\n— Ергина ютсин, ўша отангни, — деб йиғлади энам. — Чамангулнинг уволи урсин отангни. Чамангулнинг жасади совумай туриб ўша мегажинни уйларингга олиб келган бўлса, отангни ер ютмаса рози эмасман.\nЎша куни Тилов бизникида ётиб қолди. Эрталаб мактабга боришимиз керак бўлганда у китоб-дафтарларини олиб келмаганини билдим.\n— Мен энди мактабга бормайман, — деди Тилов. — Мен энди уйга ҳам бормайман. Мени тоғдаги холам олиб кетади.\n— Мактабга нима учун бормайсан? — ҳайрон бўлдим.\n— Мактабга бормайман. Анави учинчида ўқийдиган Салим пишак бор-ку, ўша менинг... ўша менинг ўгай укам экан, — Тилов йиғлаб юборди. — Биринчида ўқийдиган сап-сариқ, чўтир синглисиям бор экан. Мактабга борсам ҳамма устимда кулади энди. Мен мактабга бормайман, уларни кўришни истамайман...


Бош саҳифа - lensmed.uz\nЛЕНСМЕД кўз кассаликларини даволайдиган клиника\nЖаҳон тажрибасига асосланган тиббий кўрик\nБизнинг манзилимизга ташриф буюринг\nЭнг яхши шифокорлар\n«LENS- MED куз микрохирургиясида бош шифокор офтальмолог Джабборов Ф.Р. олий тоифали шифокор\nСиз исталган саволга қабул бўлимида жавоб оласиз. Қабул бўлимга хозироқ мурожат этинг\nДушанба -Жума 8.00 — 17.00Шанба 9.30 — 14.30Якшанба Дамолиш куни\nЛЕНСМЕД кўз микрохирургияси касаликларини даволайдиган клиника\nКўз касаликларини даволаш ташхислаш жаҳоннинг етакчи тажрибасига асосланган ҳолда хизматларини таклиф этади.\nЛенсмед — кўришни тиклаш маркази\nКўп йиллар давомида шифокорлар тажрибаси ва илғор тиббий технологияларни қўллаш, беморнинг ҳаёт сифатини яхшилаш ва хаёт давомида ортирилган, туғма ривожланган кўз касалликларининг бир қанча турлари, сурункали касалликлар оқибатида юзага келган кўз касалликларини ва бошқа кўз хиралашуви билан борадиган хасталикларни даволаш самарали олиб борилади.\nКатаракта бу кўз гавҳарининг хиралашуви оқибатида келиб чиқадиган касаллик бўлиб. Кўриш ўткирлигини хиралаштирибгина қолмай балки кўриш қобилятини бутунлай йўқолишига олиб келади. Катаракта туғма ва ҳаётда ортирлиган бўлади. Эрта босқичларда кўз томчилари тафсия қилинади ва асосан бу кассалик бизнинг шифохонамизда микро хирургик замонавий усул бўлган фако эмуфикация усули билан амалга оширилади.\nГаулкома бу — кўз ички босимининг ошиши, кўрув майдонининг торайиши, кўрув нерви диски атрофияси оқибатида кўриш қобиляти ёмонлашши билан борадиган касалик тури. Глаукомани барча турларини даволаш учун дори-дармонлар буюрилади. Даволашга қарамасдан касаллик зурайиб бораверса лазер нурлари ва микро хирургик усулари билан кўз операция қилинади. Даволаш қанча эрта қўлланса кўришни шунча яхши ва узоқ мудат сақлаш имконияти туғилади.\nБолаликда, кўриш тизимининг кўплаб касалликларини эрта босқичларда анқилаш, ташхислаш даволаш ишларини самарали олиб боришга хизмат қилади хаттоки кўз касалликларининг баъзи бир турларида, жарроҳлик амалиётисиз енгиш осон бўлади. Ленсмед клиникаси бу соҳада сизга ёрам беради.\nБиз сизнинг қарашларингизни яхши ҳолатда сақлашга ёрдам берамиз. Малакали шифокорлар сизга ўз хизматларини таклиф этади.\nКўриш анализатори бўлмиш кўзнинг барча турдаги функсияларини мукаммал текшириш жараёни.\nЛенсмед клиникаси сизларга кўз кассаликлари хақида батафсил маълумотлар беришади.\nЛенсмед замонавий кўз кассаликларини даволайдиган клиникаси Қашқадарё аҳолиси ва воҳамиз меҳмонларига тиббий ёрдам кўрсатади.\nЛабаратория текширувлари бўйича жаҳоннинг этакчи тажрибасига асосланган ҳолда тикширишни таклиф этади.\nЛенсмед клиникаси сизга сифатли хизмат турларни таклиф этади. Барча ёшдаги инсонлар учун аниқ ташхис қўйиш уларни даволаш.\nМижозларимиз нима дейишади\nМенда кўриш қобиляти паст бўлиб, 2018- йил трамматик катаракта ташхиси билан «Ленсмед» кўз клиникасида жаррохлик амалиёти ўтқизилди. Хозирда кўриш ўтикирлигим қайта тикланди. Чу сабабли кўз туфайли ҳовотирларим ариди. Ленсмед кўз клиникаси шифокорларига рахмат айтаман.\nМен узоқ йиллардан бири миёпиянинг юқори даражаси билан хасталангандим контакт линза ва кўз ойнакдан (-15) доимий фойдаланиб келардим. Уларсиз кўра олмасдим. Ленсмед кўз клиникасига мурожат қилдим. Бош шифокор Фармон ака гавхар алмаштириш усулини тафсия қилди ва бунинг натижасида ҳозирда кўз ойнаксиз кўра оламан.\nФарзандим Собирижон гиперметропия ва ғилайлик касалли билан ўгриган эди. 3 йилдан буён биз Ленсмед кўз касалликлари клинкасида дойимий кўрик ҳамда шифокорларнинг назоратлари туфайли ғилайлиги йуқолди. Ҳозирда кўзойнаксиз кўриш ўткирлиги яхши. Биз оиламиз билан бундан мамнунмиз. Ленсмед клиникаси шифокорларига ўз миннадорчилигимни билдираман\n0 1 йилги беморлар\n0 Йиллар тажрибаси\n0 Бахтли табассумлар\nХужахмедов Жамолиддин Джалоливич\nПримов Шухрат Шавкатович\nСпециализация - Офтальмохирург. хирургия переднего глаза.\nБиринчи бўлиб ўқинг\nКонъюнктивит – это воспаление конъюнктивы (слизистой оболочки) глазного яблока и век, часто встречающееся заболевание как у взрослых, так и у детей....\nГемофтальм (интравитреальное кровоизлияние) – это ургентное состояние в офтальмологии, при котором полость стекловидного тела заполняется кровью или кровяными сгустками. Распространенность гемофтальма...\nТравмы глаза – состояния, при которых нарушается целостность и функции органа зрения. По виду могут быть производственные, сельскохозяйственные, транспортные, спортивные, бытовые,...\nМакулярный разрыв сетчатки – это дефект центральной (фовеолярной) области сетчатки округлой или овальной формы, возникающий в результате травмы или воспаления, но,...\nОтслойка сетчатки Среди большого количества глазных заболеваний отслойка сетчатки занимает особое место как патология, которая при отсутствии немедленного лечения может...\nДекабрь 02, 201506.11.2019\nЧто такое катаракта Катаракта – это помутнение хрусталика глаза. Чтобы понять суть болезни, вспомним, что наш глаз является сложным оптическим...\nГлаукома Глаукома – хроническое или острое повышение внутриглазного давления (ВГД), возникающее из-за нарушения оттока жидкости. Дальнейшее сдавливание глазного нерва снижает...\nМиопия – это состояние, которое характеризуется ненормальной рефракцией глаза. Главный оптический фокус при этом располагается между хрусталиком и сетчаткой органа зрения....\nНоябрь 15, 201506.11.2019\nО болезни Астигматизм – нарушение рефракции, обусловленное неправильной, несферической формой роговицы или хрусталика, что приводит к рассеиванию световых лучей и формированию...\nЭпиретинальный фиброз сетчатки Эпиретинальная мембрана, или эпиретинальный фиброз, являются следствием скопления коллагена. В результате этого на внутренней поверхности сетчатой оболочки в...\nШифокорларимиз кун давомида\nсаволларингизга жавоб берадилар.\nШифокорни танлангДжабборов Ф.Р.Жабборова НигораKаримова Мохинур\nДоимий иш соатлари қандай?\nЛенсмед клиникасида иш кунлари Душанбандан -шанбагача бўлиб иш соати8: 30 дан 16:30 гача тушлик ишдан ажаралмаган холда\nНега кўзингиз қизаради?\nКўздаги қизиллик кўз касалликлари, шамоллаш, аллергия, ko’z ichki bosimining oshishi, ko’zga yod narsa tushushi yoki ummumiy kasalliklar oqibatida( masalan: qon bosimi ko’tarilishi kasalliklari) va birqancha kasalliklari oqibatida ko’z ko’z olmasi shilliq qavatida, angiyopatiyalar bo’lish oqibati билан боғлиқ бўлиши мумкин.\nКўз шиллиқ қавати қуруқлашиб қолса ҳам, қизиллик юзага келади. Кўзда қичишиш кузатилса, безовталиклардан дарак бўлади. Shунингдек, кондисионер, тамаки тутуни, ҳаво намлигининг меъёрда эмаслиги кабилар ҳам кo’з қизаришини келтириб чиқаради.\nБезовталикларни бартараф этишда ко`з томчиларидан камроқ фойдаланинг. Иложи бўлса, фақат шифокор буюрганларинигина танланг. Чунки мунтазам томчилардан фойдаланиш акс таъсир кўрсатиб, турли муаммоларга сабаб бўлади.\nКўз гриппи қандай касаллик?\nБу кўзнинг аденовирусли, юқумли касаллигидир. Хасталик ўткир бошланиб, организм интоксикация жараёни сабабли вируслардан заҳарланади. Чунингдек, касаллик туфайли кўзнинг шиллиқ қавати – кўз олмасининг конъюнктиваси яллиғланади. Аденовирусли конъюнктивит совуқ кунларда кўп учрайди. Ушбу касаллик худди грипп ёки OРВИ (ўткир респиратор вирусли инфексия)ларнинг белгилари каби бошланади. Юқумли, аденовирусли конъюнктивитларни 3, 7а, 11, шунингдек, 4, 6, 7, 10 тур аденовирус серотиплари қўзғатади. Хасталик ҳаво-томчи ва маиший мулоқот йўли билан юқади. Бемор одам аксирганда ва йўталганда соғлом одамга касаллик юқади. Йоки у ифлос қўли билан кўзини ишқаганида ҳам кўз шиллиқ қавати яллиғланади.


ТАЪЛИМ ТЕХНОЛОГИЯЛАРИНИ ТАТБИҚ ЭТИШ ВА УЛАРНИНГ ЎРНИ » "Оқдарё овози" газетаси\nТАЪЛИМ ТЕХНОЛОГИЯЛАРИНИ ТАТБИҚ ЭТИШ ВА УЛАРНИНГ ЎРНИ\nҲозирги илм-фан, техника ва саноат жадал ривожланаётган ижтимоий экологик ҳолат кескинлашиб бораётган пайтда мактабларда кимё фанини мазмун жиҳатдан янгича ўқитиш бугунги куннинг долзарб вазифаларидан биридир. Шундай экан, биз ўқувчиларга кимё фани сирларини ўргатибгина қолмасдан ўқувчиларнинг фикрини ўстиришимиз, уларга ҳозиржавоблик, изланувчанлик, ижодкорлик ҳисларини ҳам тарбиялашимиз керак. Ҳар бир дарсимиз ўқувчиларнинг билимга қизиқишларини ва мустақил равишда ишлаш кўникмаларини ривожлантиришга ёрдам бериш учун ўқитиш самарадорлигини ҳар томонлама ошириш лозим. Ўқувчиларнинг онгида муаммоли вазиятлар ва вазифаларни шакллантириш, мустақил ечимларини қидириб топиш, билимларни муваффақиятли эгаллаш ва ақлий жиҳатдан ривожланиш омили сифатида ўқувчиларнинг билим фаоллигига нисбатан диққат-эътиборни кучайтириш керак.\nДарс ўтиш жараёнида моддаларнинг намуналари, кимёвий тажрибалар, моделлар, тасвирий қўлланмалар, кимёвий элементларнинг белгилари ва формалар ёзилган карточкалар, техника воситалари, асбоб ва аппаратлардан кенг фойдаланаман. Чунки уларнинг ҳар бири таълим-тарбиявий жиҳатдан муҳим аҳамиятга эга. Кўргазмали дидактик воситалар ўқув жараёнини активлаштиради ва ўқувчилар мустақил ишини ташкил этишда ёрдам берибгина қолмай, улар билим манбаи, ўқувчиларда амалий ўқув ва малакалар ҳосил қилиш қуроли ҳам ҳисобланади.\nКимё фанини ўқитишда лаборатория машғулотларини ташкил этиш, уни ўтказишдан мақсад ўқувчиларни фанга бўлган қизиқишларини шакллантириш, фикрлаш қобилиятини ривожлантириш, ҳар бир ҳодиса моҳиятини чуқур билиб олишга эришишдан иборат. Лекин баъзи бир кимёвий реактивларнинг етишмаслиги сабабли дарсларни қизиқарли, самарали ўтказиш учун турли дидактик воситалар ва ўйинлардан фойдаланиш яхши натижаларга олиб келади.\nЎқитувчи томонидан ўқувчиларни ўйлашга, изланишга мажбур этадиган саволлар, топшириқлар бериш уларнинг диққатини жалб этади. Ўртага ташланган муаммони ҳал этишда ўқитувчи ҳам, ўқувчи ҳам биргаликда қатнашади. Лекин ўқувчиларнинг ҳаммаси ҳам кимё фанига қизиқавермайди. Уларни қизиқтириш, жалб қилиш учун эса кимёни бошқа фанлар, масалан: адабиёт, математика, биология, география, ҳуқуқ, экология ва бошқа фанлар билан боғлаш яхши натижаларга олиб келади. Чунки ўқувчиларнинг ҳиссий билимини бошқариш ва предметлараро боғланиш ўқитишни янада чуқурлаштиради, мазмундор қилади ва осонлаштиради.\nЗеро, янги педагогик технологияга кўра ҳамкорлик педагогикасига амал қилиш таълим самарадорлигини оширишда муҳим аҳамиятга эга. Дарс ўтиш жараёнимда турли шеърлардан фойдаланиб, адабиётнинг, машқ-масалалар ечишда математиканинг, қазилма бойликлари, табиий ва минерал хом ашёларни аниқлашда географиянинг, биологиянинг, улардан фойдаланишда эса экология ва ҳуқуқ фанларининг ролига алоҳида урғу бераман. Масалан, 8-синфларда “Фосфор”, “Минерал ўғитлар” мавзулари ўтилганда қуйидаги шеърдан фойдаланса бўлади:\nМен фосформан, шуъламан,\nТирик жону ўсимлик,\nДоим мен ила тирик.\nҚилиб минерал ўғит.\nЕр қаърида бўламан,\nЭлга хизматим йирик.\nРангим қара қизарса,\nАгар рангим оқарса,\nЁниб кетаман зумда.\nФосфорнинг хоссаларини айтиб, харитадан фойдаланган ҳолда фосфор Қизилқумдаги Жерой-Сардара конида топланган бўлиб, ундаги фосфорнинг аниқланган заҳираси 100 млн. Тоннани ташкил этади ва бу ерда фосфорит комбинати қурилмоқда. Шунингдек, Марказий Қизилқумдаги Қорақат ва Шимолий Жетитов конларидаги фосфорларнинг заҳиралари чексизлиги аниқланган деб, мавзуни бошқа фанларга боғлаш мумкин.\nЎзбекистонда фосфорли ўғитлар аммофос ва суперфосфат ишлаб чиқарадиган катта корхоналар бор. Шулардан Самарқанд суперфосфат ишлаб чиқариш заводи ишлаяптими, демак озми-кўпми заҳарланмоқда. Чунки турли газлар кислотали ёмғирларнинг ёғишига, чиқитлар эса сувларнинг ифлосланишига олиб келмоқда, яъни экологиямизга зарар етказмоқда. Табиатга етказилган зарар эса одамлар саломатлигига таъсир қилиб, турли касалликларни келтириб чиқаради.\nШунинг учун мавжуд заҳираларимиздан тежаб-тергаб фойдаланишимиз, ишлаб чиқаришда эса атроф-муҳитга зарар етказмаслик чораларини излашимиз керак. Бу ҳақда қомусимизнинг иқтисодий негизларига оид 54-моддасида: мулкдан фойдаланиш экологик муҳитга зарар етказмаслиги, 55-моддада эса: ер, ерости бойликлари, сув, ўсимлик ва ҳайвонот дунёси ҳамда бошқа табиий заҳиралар умуммиллий бойликдир, улардан оқилона фойдаланиш зарур ва улар давлат муҳофазасидадир, дейилади деб, ҳуқуқ фанига боғланса, ўтилган мавзу ўқувчиларнинг ёдида қолиши ва фанга бўлган қизиқиши янада ошиши шубҳасиздир.\n35-мактабнинг кимё фани ўқитувчиси.\nШАКЛДОШ СЎЗЛАРНИ ЎҚИТИШДА ЗАМОНАВИЙ ЁНДАШУВЛАР